b'\n_START_ARTICLE_\nBratov\xc5\xa1\xc4\x8dina Sinjega galeba\n_START_SECTION_\nVsebina\n_START_PARAGRAPH_\nGlavni junak je dvanajstletni Ivo, ki s prijatelji ustanovi dru\xc5\xa1tvo in ga poimenuje Bratov\xc5\xa1\xc4\x8dina Sinjega galeba po jadrnici svojega o\xc4\x8deta, ki se imenuje Sinji galeb._NEWLINE_Ivo je sirota. Sam \xc5\xbeivi na Galebjem otoku, v stari kamniti hi\xc5\xa1ici. Vsi ribi\xc4\x8di ga sovra\xc5\xbeijo  zaradi o\xc4\x8detove hude napake, le stari Just je prijazen do njega. Nekega dne pa se je zgodilo nekaj, kar mu je spremenilo \xc5\xbeivljenje v pustolov\xc5\xa1\xc4\x8dino._NEWLINE_Na otok se je vrnil Ivov o\xc4\x8de, ki so ga imeli vsi za mrtvega. Svojemu sinu je zapustil jadrnico Sinji galeb, nato pa umrl. Ivo je s pomo\xc4\x8djo prijateljice Mileve prepri\xc4\x8dal fante z vasi, naj mu pomagajo premakniti jadrnico iz vode. To so bili: Mihael, Franjo, Peter, Pero in Jure. Skupaj z Ivom so ustanovili Bratov\xc5\xa1\xc4\x8dino Sinjega galeba. Sedaj so morali svojo ladjo prebarvati. Denar za barvo so si prislu\xc5\xbeili v kamnolomu. Tam so se dela ustavila, ker se je na vrhu gore zagozdila skala. Ivo je tvegal svoje \xc5\xbeivljenje za sto dinarjev. Z dinamitom je razstrelil oviro. Sicer se je malo po\xc5\xa1kodoval, a je bil Sinji galeb kmalu pripravljen na plovbo. \xc5\xbde so se veselili \xc5\xa1irnega morja, ko so jim jadrnico zaplenili ribi\xc4\x8di, ki so hoteli s tem dobiti nazaj denar, ki ga je zapravil Ivov o\xc4\x8de. Bratov\xc5\xa1\xc4\x8dina si je hitro izmislila na\xc4\x8drt. \xc4\x8cuvaja barke so onesposobili in si vzeli jadrnico nazaj. Odpluli so do kamnoloma, si natovorili jadrnico z zalogami hrane in pija\xc4\x8de ter se poslovili od Mileve, ki je morala paziti na svojega starega o\xc4\x8deta. _NEWLINE_Morje se je zdelo \xc4\x8disto mirno, a je kar naenkrat za\xc4\x8delo grmeti. Galeba so valovi premetavali sem ter tja kot lupinico. Kon\xc4\x8dno jih je vrglo na sklanat otok, vendar sta dva \xc4\x8dlana posadke izginila \xe2\x80\x93 Jure in Pero. _NEWLINE_Peter je imel vro\xc4\x8dico. Mihael in Ivo sta \xc5\xa1la iskat pitno vodo, saj brez nje ne bodo pre\xc5\xbeiveli. Ko sta preiskovala otok, sta na\xc5\xa1la skrivno votlino, v katero so tihotapci shranjevali dragocenosti. Med jadra\xc4\x8do in morjem je stala skala, zato si je Ivo napolnil \xc5\xbeepe s smodnikom. Razstrelil je skalo in jadrnico so porinili v morje. Peter, ki je \xc5\xbee okreval, in Franjo sta sko\xc4\x8dila na Galeba. Mihael in Ivo sta si v skrivali\xc5\xa1\xc4\x8du \xc5\xa1e polnila \xc5\xbeepe, vendar so jih tihotapci odkrili ter jih pograbili. Kmalu so se zna\xc5\xa1li na krovu motorne ladje Meteor. Nekaj \xc4\x8dasa so jih spra\xc5\xa1evali, kaj so tam po\xc4\x8deli, potem pa jih vrgli in zaprli pod palubo. Tam sta jih \xc5\xbee te\xc5\xbeko pri\xc4\x8dakovala Pero in Jure, ki so ju no\xc4\x8d pred tem tihotapci re\xc5\xa1ili z morja. Poslu\xc5\xa1ali so, o \xc4\x8dem so se pogovarjali tihotapci in ujeli, da jih mislijo prodati v Azijo. Vodja tihotapcev Lorenco je z nekaj mo\xc5\xbemi in s pomo\xc5\xbenim \xc4\x8dolnom odveslal do jame. Bratov\xc5\xa1\xc4\x8dina je hitro skovala na\xc4\x8drt. Mihael je dvignil Iva skozi odprtino v stropu, ta pa je strojevodjo Anteja, ki so ga tihotapci pustili na stra\xc5\xbei, s kolom mahnil po glavi tako, da se je onesvestil. Fantje so zavzeli ladjo in kmalu so bili \xc5\xbee dale\xc4\x8d stran od otoka. Ivu se je stari strojevodja zasmilil, odre\xc5\xa1il ga je vezi, le-ta pa je zaradi slabe vesti Iva prosil odpu\xc5\xa1\xc4\x8danja in se pridru\xc5\xbei bratov\xc5\xa1\xc4\x8dini. Od njega so izvedeli, da je njihova mafija ogoljufala Ivovega o\xc4\x8deta pri kartah. Ante je vedel marsikaj o ribi\xc5\xa1tvu in vodenju velike motorne ladje, zato je znanje za\xc4\x8del prena\xc5\xa1ati na mlado, hitro u\xc4\x8de\xc4\x8do se posadko. Lorenco jih je kmalu dohitel in ustrelil Anteja. Na\xc5\xa1i junaki so ga pokopali v morju, saj je na njem pre\xc5\xbeivel celo \xc5\xbeivljenje. Njihov u\xc4\x8ditelj jim je zapustil skrinjico, v kateri je bil zemljevid. Napotili so se proti otoku, kjer je \xc5\xbeivel samo svetilni\xc4\x8dar. Ko so prispeli, so mu za\xc4\x8deli pripovedovati svojo zgodbo. Tam so odprli Antejevo skrinjico. Medtem jim je Lorenco sledil in ponovno ukradel ladjo. Fantje so skupaj s svetilni\xc4\x8darjem sko\xc4\x8dili v njegovo jadra\xc4\x8do in s pomo\xc4\x8djo zemljevida odpluli v Split. Obiskali so \xc5\xa1efa pomorske stra\xc5\xbee in tudi njemu za\xc4\x8deli pripovedovati svojo dogodiv\xc5\xa1\xc4\x8dino. \xc4\x8colni pomorske stra\xc5\xbee so kmalu izsledili Meteorja in prijeli tihotapce, ladjo pa so prepustili v last bratov\xc5\xa1\xc4\x8dine. _NEWLINE_Just in Mileva, ki sta hotela izvedeti, kaj se je zgodilo fantom, sta odjadrala v Split. Pri\xc5\xa1la sta ravno ob pravem \xc4\x8dasu in skupaj z junaki proslavila zmago._NEWLINE_Vrnili so se na doma\xc4\x8di otok in vsi doma\xc4\x8dini so jih toplo sprejeli. Za vsakega pravi\xc4\x8dnega in nesebi\xc4\x8dnega ribi\xc4\x8da je bilo dovolj prostora na novem Sinjem galebu. Zamisel Ivovega o\xc4\x8deta je bila uresni\xc4\x8dena -vsi za enega eden za vse.In tako so sre\xc4\x8dno \xc5\xbeiveli,bratov\xc5\xa1\xc4\x8dina pa se je \xc5\xa1e podajala na take pustolovske dogodiv\xc5\xa1\xc4\x8dine.'